Subjekt Federácie

Podľa platnej ústavy z roku 1993 (článok 65) sa Rusko skladá z 83 subjektov Federácie/subjektov Ruskej federácie, ktoré sa delia na 6 kategórií obdarených rôznym stupňom politickej autonómie; v Rade federácie (hornej komore Federálneho zhromaždenia) majú ale všetky subjekty rovnaké zastúpenie dvomi poslancami. Subjekty Federácie sa delia na: republiky, kraje, oblasti, mestá federálneho významu, autonómne oblasti a autonómne okruhy. Všetky subjekty Ruskej federácie môžu mať vlastnú vlajku a znak. 

Od 18. marca 2014, po medzinárodne neuznanom pričlenení Krymu, má podľa ruských zákonov Rusko 85 subjektov Federácie (vrátane Krymskej republiky a mesta federálneho významu Sevastopoľ).

Základná charakteristika subjektov 
Ruskú federáciu tvoria rôzne typy subjektov Federácie. Charakter jednotlivých typov je uvedený priamo v Ústave Ruskej federácie, základné rozdiely sú zhrnuté v nasledovnej tabuľke:

Prehľad subjektov Ruskej federácie 

V nasledujúcej tabuľke je uvedený prehľad subjektov Ruskej federácie. Jednotlivé typy subjektov sú uvedené v rovnakom poradí, v akom sú uvedené v Ústave Ruskej federácie v článku 65 (republiky, kraje, oblasti, mestá federálneho významu, autonómne oblasti a autonómne okruhy). V rámci jednotlivých skupín sú subjekty zoradené podľa slovenského abecedného poradia.

Aktuálne zmeny 
Súčasné územnosprávne členenie Ruskej federácie platí od roku 1993, kedy bola uzákonená Ústava Ruskej federácie. Odvtedy došlo k niekoľkým zmenám:
Od 1. decembra 2005 spojením Permskej oblasti a Komijsko-Permského autonómneho okruhu vznikol Permský kraj
Od 1. januára 2007 sú Evenkovský a Tajmýrsky autonómny okruh integrálne začlenené do Krasnojarského kraja.
Od 1. júla 2007 sú Kamčatská oblasť a Koriacky autonómny okruh zlúčené a ich názov je Kamčatský kraj.
Od 1. januára 2008 je Usťordský buriatsky autonómny okruh začlenený do Irkutskej oblasti.
Od 1. marca 2008 sú Čitská oblasť a Agský buriatsky autonómny okruh zlúčené a ich názov je Zabajkalský kraj.
 Od 18. marca 2014 sa na základe medzinárodne neuznaného referenda pripojili k Rusku dva nové subjekty Federácie, Krymská republika a mesto federálneho významu Sevastopoľ. Aj keď Rusko uvedené subjekty vo svojej ústave a zákonoch považuje sa legitímnu súčasť svojho územia, prevažná väčšina štátov sveta (vrátane Slovenska) považuje tieto územia naďalej za súčasť Ukrajiny.

Referencie

Pozri aj 
 Administratívne členenie Ruska
 Zoznam vlajok subjektov Ruskej federácie